Éles vitába keveredett a Spirit Airlines légitársaság egyik utasa a légiutas-kísérővel, aki arra kérte, használjon arcmaszkot a szája köré tekert amerikai zászló helyett. Az utaskísérő szerint csak az arcmaszk törvényes, más megoldások nem – számolt be az esetről a NYPOST.

A vitát követően egy videó is felkerült a közösségi oldalakra. A konfliktus felkorbácsolta az amerikai nemzeti érzelmeket.

A légitársaság hamarosan kiposztolta a hivatalos álláspontot, miszerint a száj elé kötött bármilyen kendő nem elegendő és nem pótolja a hagyományos arcmaszkot.

A légicég szerint már az is elég lett volna, ha az utas kétrét hajtja a szája elé kötött kendőt, de nem volt igazán kompromisszumkész. A társaság tagadja, hogy az amerikai zászló zavarta volna a munkatársukat.